Fniek imrobbija illegalment konfiskati… jingħataw ħajja ġdida f'ambjent aktar sigur Santwarju tal-annimali f'pajjiżna qiegħed jaqsam waħda mill-esperjenzi ta' dan il-ġimgħa mal-pubbliku wara li xi persuni għażlu li jsalvaw numru ta' fniek u jagħtuhom ħajja ġdida. Is-santwarju qal li xi jiem ilu d-Dipartiment għall-Ħarsien tal-Annimali kkonfiska mal-85 fenek u fenka mingħand persuna li kien qiegħed jgħammarhom illegalment. Sfortunatament numru minnhom kienu maltrattati u kellhom jitraqqdu. L-oħrajn ġew salvati minn żewġ sidien ġodda li offrewlhom ħajja ġdida u issa qegħdin jinżammu f'ambjent aktar sigur.